
Referat fra møte 08/03 i undervisningsutvalget

16. mai 2003
Tilstede: Nils Christophersen, Dag Langmyhr, Arne Maus, Kjell Åge Bringsrud, Pål Spilling, Arild Jansen og Marte Arnestad  

Fra administrasjonen møtte: Sigrun Vedø Lien, Kristin Bråthen og Tom Atkinson (fra sak 4)
Sak 1. Referatsaker/orienteringssaker

· Søknadstallene til bachelor ble fremlagt.
· INF 5610 ble godkjent av UU med fem studiepoeng. Dette viste seg å være feil, kurset er planlagt å være på 10 studiepoeng. Undervisningsleder har siden sist møte godkjent at INF 5610 er på 10 studiepoeng.

Sak 2. Godkjenning av nytt emne
Emnet INF 5250 godkjennes.
Sak 3. 3-gangersregelen mellom gamle og nye emner
3-gangersregelen skal fortsatt være gjeldende mellom gamle og nye emner dersom overlappet mellom de to aktuelle emner er hhv minst 7 og 4 sp for emner på 10 og 5 sp.

Sak 4. Spesialpensum i mastergraden
Spesialpensummoduler kan være på fem studiepoeng. Emnekodene som benyttes er INF5900 og INF5910. 
Masterstudenter kan få godkjent to moduler med spesialpensum som del av mastergraden.

Sak 5. Det ble meldt to saker under evt.
1. Forkurs for INF 1000, Arne.

ID vil holde forkurs for en gruppe studenter som del av et forskningsprosjekt. UU kommer tilbake til dette på neste møte dersom saken ikke har løst seg innen det.

2. Gruppelærersatser, Dag.

Det er forslag om at gruppelærerene lønnes etter faste satser for undervisningen pluss lønn etter antall rettede obliger. 
Møteplan fremover: fredag 6. juni kl 0900 i styrerommet.

